armvectores/hy_wikipedia_2023 huggingface dataset:
BBC World News

BBC World News, բրիտանական BBC մեդիաընկերության միջազգային լրատվական հեռուստաալիք, և դիտորդների քանակով առաջատարն է Բի-բի-սի-ի հեռուստաալիքներից։ Հեռարձակվում է 1991 թվականի մարտի 11-ից՝ BBC World անվանմամբ, և 2008 թ. ապրիլի 21-ից կրում է ներկայիս անվանումը։ Հեռարձակվում է ամբողջ աշխարհում և հասանելի է 350 միլիոն տնային տնտեսություններում


== Արտաքին հղումներ ==
Պաշտոնական կայք
Պաշտոնական կայքի ջջային տարբերակ
BBC World News օնլայն(չաշխատող հղում)


== Ծանոթագրություններ ==
Գուրգեն Հարությունյան (մանկավարժ)

Անվան այլ կիրառումների համար տե՛ս՝ Գուրգեն Հարությունյան (այլ կիրառումներ)Գուրգեն Զաքարի Հարությունյան (1913, Նոր Գյուղ, Երևանի գավառ, Երևանի նահանգ, Կովկասի փոխարքայություն, Ռուսական կայսրություն - անհայտ), հայ մանկավարժ։ ԽՄԿԿ անդամ (1944), Երկրորդ համաշխարհային պատերազմի Արևելյան ռազմաճակատի («Հայրենական մեծ պատերազմ», 1941-1945) մասնակից։


== Կենսագրություն ==
Գուրգեն Հարությունյանը ծնվել է 1913 թվականին, Աբովյանի շրջանի Նորգյուղում։ 1938 թվականին ավարտել է Երևանի մանկավարժական ուսումնարանը, և աշխատանքի նշանակվել Հոկտեմբերյանի շրջանի Արևիկ գյուղի յոթնամյա դպրոցում՝ որպես մաթեմատիկայի ուսուցիչ։ Հարությունյանը 89-րդ հայկական Թամանյան դիվիզիայի շարքերում մասնակցել է Թերեք գետից մինչև Բեռլինի մատույցները մղված մարտերին։ Մալգոբեկի մոտ տեղի ունեցած կռիվներում ակտիվ մասնակցություն ցուցաբերելու համար պարգևատրվել է «Խիզախության համար» մեդալով։ Կերչի ազատագրման մարտերում աչքի ընկնելու համար ներկայացվել է Կարմիր աստղի շքանշանի։ Սևաստոպոլի և Խերսոնի ազատագրմանը մարտերում քաջություն դրսևորելու համար Հարությունյանը պարգևատրվել է «Փառքի երրորդ աստիճանի» շքանշանով։ Դժվարին աշխատանք է կատարել Վարշավայի մոտ գետանցման մարտերում։ 1944 թվականին ռազմի դաշտում ընդունվել է կուսակցության շարքերը։ Հարությունյանը Օդերի Ֆրանֆուրտի մոտ մղված մարտերից մեկում, 1945 թվականի ապրիլի 17-ին, ականի բեկորից ծանր վիրավորվել է և տեղափոխվել հոսպիտալ։ 
Հարությունյանը բուժվելուց հետո զորացրվել է՝ որպես պատերազմի երկրորդ կարգի հաշմանդամ։ Ֆիզիկապես հնարավորություն չունենալով շարունակել ուսուցչական աշխատանքը, նա անցել է այլ աշխատանքի։ Պարգևատրվել է «Աշխատանքի վետերան» մեդալով և բազմաթիվ շնորհակալագրերով։ Հարությունյանը ապրել է Երևանում, անցել կենսաթոշակի։


== Պարգևներ ==
«Խիզախության համար» մեդալ
Կարմիր աստղի շքանշան
«Փառքի երրորդ աստիճանի» շքանշան
«Աշխատանքի վետերան» մեդալ


== Ծանոթագրություններ ==
Մարտին Սուքիասյան

Մարտին Հրաչի Սուքիասյան (մարտի 8, 1955(1955-03-08), Լենինական, Հայկական ԽՍՀ, ԽՍՀՄ - հունվարի 31, 2011(2011-01-31), Երևան, Հայաստան), քաղաքական գործիչ, Հայաստանի Ազգային ժողովի նախկին պատգամավոր։


== Կենսագրություն ==
Մարտին Սուքիասյանը ծնվել է 1955 թվականի մարտի 8-ին Գյումրիում։ 1977 թվականին ավարտել է Երևանի պոլիտեխնիկական ինստիտուտի Լենինականի մասնաճյուղի շինարարական ֆակուլտետը, իսկ 1985 թվականին կարի արտադրության ֆակուլտետը։ Ստացել է ճարտարագետ-շինարարի որակավորումը։ Եղել է կարի արտադրության տեխնոլոգ։ 1980-1990 թվականներին եղել է երկաթգծի հանգույցի ԼԿԵՄ կոմիտեի քարտուղար, կուսկոմիտեի քարտուղար, 1990-1992 թվականներին՝ երկաթգծի հանգույցի արհմիության նախագահ, իսկ 1992-1999 թվականներին եղել է Գյումրիի հացաընդունման ձեռնարկության տնօրեն։ 
1998-1999 թվականներին եղել է Ազգային Ժողովի պատգամավոր (թիվ 54 ընտրատարածք)։ Եղել է «Բարեփոխումներ» պատգամավորական խմբի անդամ։ 1999-2003 թվականներին եղել է Ազգային Ժողովի պատգամավոր (թիվ 64 ընտրատարածք)։ Եղել է Ազգային Ժողովի պետական-իր ավական հարցերի մշտական հանձնաժողովի անդամ։ Եղել է «Միասնություն» խմբակցության անդամ, ՀՀԿ անդամ։ Մահացել է 2011 թվականի հունվարի 11-ին, 55 տարեկան հասակում։


== Անձնական կյանք ==
Ամուսնացած է, ունի երեք երեխա։


== Ծանոթագրություններ ==


== Արտաքին հղումներ ==
Եգիպտական երաժշտություն

Եգիպտական երաժշտություն, ժամանակակից եգիպտական երաժշտությունը Մերձավոր Արևելքի մի շարք ժողովուրդևերի երաժշտակաև մշակույթի փոխազդեցության արդյուևք է։ Արաբների նվաճումից հետո տարածվել են մեղեդիներ, որոնցում օգտագործվում են հնչյունների քառորդ-տոն հարաբերություններ, հատկապես՝ մակամները (վոկալ-գործիքային սյուիտներ)։ Միջնադարի նշանավոր տեսաբաններից և կատարողներից էին Իբն ալ-Հայթանը (11-րդ դար), Իբն Սանա ալ-Մուլքը (14-րդ դար), ալ-Մահրազին (15-րդ դար) և ուրիշներ։ 16-րդ դարից օտարերկրյա երկարատև տիրապետության պատճառով դադարել է երաժշտության զարգացումը։ 18-րդ դարի վերջին և 19-րդ դարի սկզբին եվրոպական երաժշտության ազդեցությամբ կազմակերպվել են երաժշտական դպրոցներ, զինվորական նվագախմբեր։ 1869 թվականին Կահիրեում բացվել է օպերայի թատրոնը (գործում էր օտարերկրյա խմբերի ուժերով)։ 1920-ական թվականներին ճանաչում են գտել եգիպտական նոր երաժշտության հիմնադիր Սեյիդ Դերվիշի ստեղծագործությունները։ 1927 թվականին հիմնադրվել է երաժշտական ընկերություն, 1929 թվականին բացվել է Արաբական երաժշտական ինստիտուտ, 1935 թվականին՝ երաժշտական իգական ինստիտուտ։ 1952 թվականի հեղափոխությունից հետո ազգային մշակույթի զարգացման պայմաններ են ստեղծվել։ ԽՍՀՄ ն մյուս սոցիալիստական երկրների արվեստի վարպետների օգնությամբ պատրաստվել են ազգային կադրեր։ Նշանավոր կոմպոզիտորներից են Աբդ ալ-Վահհաբը, Ֆարիդ ալ-Ատրաշը, Ահմեդ Սաադ-ադդինը, Աբու Բաքր Հայրաթը, Աբդ ալ-Հաքիմ Հաֆիզը, Ռաշիդը և ուրիշներ։ Կահիրեում գործում են երաժշտական բարձրագույն կոմիտե, պրոֆեսիոնալ երաժիշտների միություն (հիմնադրվել է 1955), ժողովրդական արվեստի անսամբլ (հիմնադրվել է 1962), պարի պետական անսամբլ, ազգագրական պարի անսամբլ, երաժշտական ակադեմիա (կոնսերվատորիա, հիմնադրվել է 1959), բալետի բարձրագույն ինստիտուտ (հիմնադրվել է 1966), երաժշտական և պարարվեստի դպրոցներ, երաժշտական բարձրագույն դպրոց (ազգայիև երաժշտական ուսումնասիրմաև կեևտրոնը)։
Ֆլոյդ Քլարկ

Ֆլոյդ Այ Քլարկ (անգլ.՝ Floyd I. Clarke, հունվարի 7, 1942(1942-01-07), Ֆինիքս, ԱՄՆ), 1993 թվականի հուլիսի 19-ից մինչև 1993 թվականի սեպտեմբերի 1-ը ՀԴԲ տնօրենի պաշտոնակատար:
Քլարկը ծնվել է Ֆինիքսում (Արիզոնա նահանգ): Նա սովորել է Վաշինգտոնում գտնվող Ջորջ Վաշինգտոն համալսարանում, որտեղ նա ստացել է բակալավրի աստիճան, իսկ հետո բարձրագույն իրավաբանական կրթություն: 1964 թվականին նա որպես հատուկ գործակալ մտնում է ՀԴԲ, աշխատել է Բիրմինգհեմի, Բոստոնի, Ֆիլադելֆիայի, Կանզաս Սիթիի բաժիններում, ինչպես նաև ՀԴԲ-ի շտաբկայանում: Նա եղել է՝ հատուկ գործակալ, հատուկ գործակալի հաստիքով հատուկ գործակալի օգնական, տնօրենի ժամանակավոր օգնական, տնօրենի տեղակալ և վերջապես դարձել է տնօրենի պաշտոնակատար:
Բիլ Քլինթոնը ով 1993 թվականի հունվարի 20-ին ընտրվել է ԱՄՆ Նախագահ, որոշում է Ուիլիամ Սեշշնսին ազատել ՀԴԲ տնօրենի պաշտոնից: Սեշշնսն ազատվում է հուլիսի 19-ին, հաջորդ օրը Սպիտակ տան Վարդագույն այգում կայացած միջոցառման ժամանակ այս պաշտոնում նշանակվեց Լուի Ֆրրին, իսկ մինչև նրա պաշտոնավարման անցնելը տնօրենի պաշտոնակատար է նշանակվում Քլարկը:
Հետագայում Քլարկը դուրս է գալիս ՀԴԲ-ից: Նա մտնում է MacAndrews & Forbes Holdings, Inc., որտեղ էլ ներակայումս աշխատում է որպես փոխնախագահ:


== Ծանոթագրություններ ==


== Արտաքին հղումներ ==
Ֆլոյդ Քլարկի կենսագրությունը Հետաքննությունների Դաշնային Բուրոյի կայքում (անգլ.)
Գառնի (գավառ)

Անվան այլ կիրառումների համար տե՛ս՝ Գառնի (այլ կիրառումներ)Գառնի (Դառնի), գավառ Մեծ Հայքի Վասպուրական նահանգի կազմում։


== Աշխարհագրություն ==
Տարածվում էր Առեստ գետի վերին ավազանում և Աբաղայի դաշտում։


== Պատմություն ==
Միջին դարերում Առբերանի գավառի հետ միասին կազմել է մեկ գավառ՝ Քաջբերունիք անունով։


== Տես նաև ==
Վասպուրական
Մեծ Հայքի վարչական բաժանում


== Գրականություն ==
Թ.Խ. Հակոբյան (1981). Հայաստանի պատմական աշխարհագրություն. Երևան։ «Միտք»։


== Արտաքին հղումներ ==
Մեծ Հայքի վարչական բաժանումը


== Ծանոթագրություններ ==
Ղոզլու

Ղոզլու, գյուղ Արևմտյան Հայաստանում, Սեբաստիայի վիլայեթի Եվդոկիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Շնորհավոր նոր տարի․․․

«1 հունվարի», Հովաննես Թումանյանի ստեղծագործություններից է, գրված է 1898 թվականի հունվարի 1-ին։


== Պատմություն ==
Եղիշե Չարենցի անվան գրականության և արվեստի թանգարանի Փիլիպոս Վարդազայանի ֆոնդի 413-րդ համարում պահվում է Մարիամ Վարդազարյանի ալբոմը և դրա մեջ՝ ինքնագիրը, թվագրված՝ «98»:
Առաջին անգամ տպագրվել է 1938 թվականին՝ «Գրական թերթ» ամսագրի 13-րդ համարում, այնուհետև՝ «Երկերի լիակատար ժողովածու»-ի I հատորի 469 էջում։


== Ծանոթագրություններ ==
Էսպերանտո գրադարան

Էսպերանտո գրադարան, Մոնթագու Բութլեր գրադարանի էսպերանտո նյութերը պահպանվում են Բրիտանիայի Էսպերանտո ասոցացիայի կողմից։ Այն ներառում է 12.500 գրքեր՝ որպես փաստաթղթերի, նկարների, լսատեսողական նյութերի արխիվներ և տարբեր փաստաթղթեր։ Առցանց կատալոգները ստեղծման գործընթացի մեջ են։ Ավստրիայի Ազգային գրադարանը, որը ներառում է ինտերնացիոնալ Էսպերանտո թանգարան՝ 35.000 մակերեսով, 3.000 թանգարանային օբյեկտներով, 5.000 ինքնագրերով և ձեռագրերով, 22.000 նկարներով, 1.200 պաստառներով և 40.000 ֆլայերզներով։ 1995 թվականին նախագիծը սկսել է կատալոգները առցանց տեղադրել։ Նյութերի պահեստը հայտնի է որպես Տրովանտո կարող է փնտրվել Ավստրիայի Ազգային գրադարանի վեբկայքից։

Ունիվերսալ էսպերանտո ասոցիացիան պահպանում է Հեկտոր Հոլդեր գրադարանը Ռոտերդամում, Նիդեռլանդներում։ Հոլդեր հավաքածուն պարունակում է շուրջ 20000 գրքեր և պարբերական մամուլի հսկայական հավաքածու։ Փաստաթղթային նյութերի և միջազգային լեզվի ուսումնասիրության կենտրոնը Լա Չաուս դե Ֆոնդսում և Շվեյցարիայում հիմնադրվել է 1967 թվականին։ Այն մի մասն է քաղաքային գրադարանի և պարունակում է ավելի քան 20.000 մատենագիտական միավոր։Միջազգային խաղաղության ու համերաշխության թանգարանը Սամարղանդում` Ուզբեկստանում, հիմնադրվել է 1986 թվականին և ղեկավարվում  է Միջազգային բարեկամության ակումբի կողմից։ Թանգարանի նպատակն է զարգացնել խաղաղություն։ Թանգարանում կան շուրջ 20.000 գրքեր,արվեստի գործեր և հուշաիրերը 100 երկրներից։ 
• Գերմանիայի էսպերանտո գրադարանը Աալենում` Գերմանիայում, ունի ավելի քան 11,000 կտոր հավաքածու։ Ցեզար Վանբիերվլիեթ հիմնադրամը մի հատվածն է քաղաքային հանրային գրադարանի Քորթրիջքում` Բելգիայում։ Հիմնադրամն ունի  10.000 գրքերի և պարբերականների իրավաբանորեն պահպանված հավաքածու։

Ֆաջսզի էսպերանտո  հավաքածուն Հունգարիայի մայրաքաղաք Բուդապեշտում, մյուսը հավաքածուն, որը սկսել է ստեղծվել Կարոլի Ֆաջսզիի կողմից, հավաքվել է 1970-ական թվականներից 1991 թվականը, և տպագրվել է  հավաքածուի կատալոգը, որն ուներ  542 էջ։
Ազգային Էսպերանտո գրադարան և արխիվ  Մասսայում` Իտալիայում։ Գտնվել է 1972 թվականին, հայտնի է որպես Իտալական Էսպերանտո Ֆեդերացիայի գրադարան։ 1994 թվականին 7250 հավաքածու տեղ է զբաղեցրել Մասսայի Ազգային արխիվում և պատրաստվել հրատարակվելու։
Ազգային Էսպերանտո գրադարան Գրեյում՝ Ֆրանսիայում։ Թանգարանը անընդհատ հրատարակում է արխիվը Էսպերանտո ցուցահանդեսի հետ։
Ջորջ Ալան Քոնոր Էսպերանտո հավաքածու Օրեգոնի համալսարանում. ներառվում է շատ վերնագրեր,կատալոգներ այդ մատենագիտական ուղեցույցներում։ Գեորգի Ալան Քոննորի կատալոգը Էսպերանտո հավաքածու է(1978)։
Հյուսիսային Ֆլորիդա-Թամպայի համալսարանի հատուկ հավաքածուի բաժին. ներառում է Կարել Սեպեկի R. U. R. (1926) խմբագրումները և Սեննասիեսա Ասոցիացիա Թութմոնդայի վաղ հրատարակությունները։


== Ծանոթագրություններ ==
Մելանոցիտ

Մելանոցիտներ (հուն․՝ μέλας - սև, մուգ և հուն․՝ κύτος - տարա, այստեղ՝ բջիջ ) - մելանին գունակ արտադրող մասնագիտացված բջիջներ։ Տեղակայված են հիմնականում մաշկում՝ վերնամաշկի հիմային բջիջների շերտում, մազի մատրիքսում, ինչպես նաև, համեմատաբար քիչ քանակով, աչքի միջին թաղանթում (անոթաթաղանթ), ներքին ականջում, մենինգեալ թաղանթում, ոսկրերում և սրտում։ Մարդկանց մոտ պայմանավորում են մաշկի գույնը։


== Ծագում ==
Մելանոցիտները ունեն էկտոմեզենքիմային ծագում։ Մելանոբլաստներից նրանց վերջնական տարբերակումը կատարվում է նյարդային կատարում և նյարդային խողովակում, հյուսվածքային շրջապատի և հիպոֆիզի մելանոտրոպին հորմոնի ազդեցության տակ։ Մարդու էպիդերմիսում առաջին մելանոցիտները հայտնվում են էմբրիոգենեզի 2-րդ ամսում, իսկ դերմայում՝ դրանից 2 շաբաթ առաջ։


== Կառուցվածք ==
Մելանոցիտները ելուստավոր, դենդրիտային բջիջներ են։ Ելուստները պարունակում են բազմաթիվ մելանոսոմներ, ռիբոսոմներ և հաղորդակցվում են հարակից կեռատինոցիտների հետ դեսմոսոմների միջոցով։ Յուրաքանչյուր մելանոցիտ իր այդ ելուստներով կապված է մի խումբ հարևան կեռատինոցիտների հետ. այդպիսի կառուցվածքը անվանում են էդիդերմալ-մելանոցիտային միավորում։
Մելանինը մելանոցիտներում տեղակայվում է հատուկ օրգանելների՝ մելանոսոմների մեջ, որոնցում և տեղի է ունենում մելանինի սինթեզը։
Մելանոցիտներից դեպի կեռատինոցիտներ մելանինի տեղափոխման մեխանիզմը դեռևս մինչև վերջ հայտնի չէ։ Ենթադրվում է, որ այն իրականացվում է կեռատինոցիտի կողմից առանձին մելանոսոմները կամ նրանց խմբերը ֆագոցիտոզի ենթարկելու եղանակով։


== Ֆունկցիաները ==
Մելանոցիտները կատարում են պաշտպանական ֆունկցիա. օրգանիզմը պաշտպանում են ուլտրամանուշակագույն ճառագայթներից։ Ի պատասխան ՈՒՄ-ճառագայթման ուժգնացման տեղի է ունենում մելանինի քանակի ավելացում մելանոցիտներում։ Մելանինը ընտրողաբար կլանում է արևային ճառագայթման ուլտրամանուշակագույն սպեկտրը։ Բացի այդ մելանինը կատարում է նաև յուրահատուկ ջերմամեկուսիչ ֆունկցիա։
Մաշկի գույնը պայմանավորված է ոչ թե էպիդերմիսում մելանոցիտների քանակով (որն ընդհանուր առմամբ հաստատուն է տարբեր ռասայի ներկայացուցիչների մոտ), այլ մելանոսոմների՝ մելանինով հագեցվածությամբ։ Տարբերում են էումելանոսոմներ և ֆեոմելանոսոմներ, որոնք պարունակում են համապատասխանաբար էումելանին և ֆեոմելանին գունակներ, և պայմանավորում են մաշկի գույնի համապատասխանաբար մուգ (սև-դարչնագույն) և բաց (դեղնա-կարմիր) երանգները։


== Հիվանդություններ ==
Մելանոմա
Ալբինիզմ
Վիտիլիգո


== Գրականություն ==
Кожные и венерические болезни. Учебное руководство. В.П. Адаскевич, В.М. Козин. 2006, ISBN 5-89677-076-6


== Արտաքին հղումներ ==
melanocyte(անգլ.)
Definition of Melanocyte Archived 2015-06-27 at the Wayback Machine.(անգլ.)
Մասուրով ապուր

Մասուրով ապուր, նյուպոնսոպպա (շվեդերեն՝ Nyponsoppa), շվեդական խոհանոցի ավանդական ուտեստ, պատրաստվում է մասուրի պտուղներից։ Մատուցվում է որպես ըմպելիք կամ որպես աղանդեր՝ կաթի, սերուցքի կամ վանիլային պաղպաղակի հետ, չոր նուշով թխվածքաբլիթով։ Եթե ապուրը օգտագործվում է որպես լիարժեք կերակուր, ապա այս դեպքում, սովորաբար, դա փոքր-ինչ մրգային է և ավելի ջրալի։ Երբեմն այն ուտում են շվեդական հացով։ Ավանդաբար օգտագործվում է մրսածության համար պոլիվիտամինային պարունակության պատճառով։


== Նկարագրություն ==
Մասրե ուտեստներ օգտագործվում է բազմաթիվ ազգային խոհանոցներում։ Շվեդական ուտեստի համար բույսի լավագույն պտուղները համարվում են Rosa rugosa (կնճռոտ մասուր) տեսակի խոշոր պտուղները, բայց նաև օգտագործվում են Rosa canina (Մասրենի սովորական) և Rosa dumalis (պուրակային մասուր) փոքր պտուղները։ Պատրաստման համար անհրաժեշտ պտուղները հասունանում են, երբ թափվում են մասրենու թփից բոլոր տերևները։ Հետագայում դրանք հավաքում են առաջին սառնամանիքից հետո, երբ նրանք դառնում են հասուն և կարմիր, իսկ հետո չորացնում են։

Նյուպոնսոպպան սովորաբար պատրաստվում է չորացրած մասուրի պտուղներից, ջրից, կարտոֆիլի ալյուրից (որպես խտացուցիչ) և շաքարից։ Պտուղները գիշերը թրջում են և հեռացնում սերմերը։ Եփում են մինչև փափկի, որպեսզի խառնեն հարիչով։ Այնուհետև ստացված խառնուրդը անցնում է մաղով և կարտոֆիլի ալյուրի օգնությամբ թանձրանում է։ Կաթը կամ սերուցքը չեն մտնում հիմնական բաղադրատոմսի մեջ, բայց դրանք կարող են օգտագործվել ավելի պինդ մասսա ստանալու համար։ Ապուրը կարող է օգտագործվել ինչպես տաք, այնպես էլ սառը ձևով, ափսեի կամ բաժակի մեջ։
Մասուրով ապուրը պոլիիվիտամինների բարձր պարունակության պատճառով օգտագործվում է մրսածության, հիվանդությունների ժամանակ։ Շվեդական խանութներում վաճառվում են ինչպես մասուրի պատրաստի ապուրներ, այնպես էլ փոշու տեսքով կիսաֆաբրիկատներ, որոնք պետք է խառնել ջրի հետ։
Հայկական խոհանոցում գոյություն ունի նման ուտեստ՝ մասրամածուն։


== Ծանոթագրություններ ==


== Գրականություն ==
Гранквист, Карл Ян; Сванберг, Лена Катарина. Суп из шиповника // Классические рецепты шведской кухни. — Хельсингборг: LJ Boktryck AB, 2006. — С. 42. — 52 с. — ISBN 978-9152009161
Kalf-Hansen, Rune; Sundgren, Lisen. Det vilda köket. — Bonnier Fakta, 2016. — ISBN 978-91-7424-636-0


== Արտաքին հղումներ ==
«Մասուրով ապուր»։ Swedish Food .com (անգլերեն)։ Արխիվացված է օրիգինալից 2021-03-25-ին։ Վերցված է 2021-01-15
Խռուճ

Խռուճ, գյուղ Արևմտյան Հայաստանում, Բիթլիսի վիլայեթի Խուլփի գավառակում։
1909 թ.-ին ուներ 7 տուն՝ 32 հայ բնակչով։
Բնակչության հիմնական զբաղմունքը շերամապահությունն էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
(1239) Քետելետա

(1239) Քետելետա (անգլ.՝ Queteleta), աստերոիդ աստերոիդների հիմնական գոտում։ Հայտնաբերվել է 1932 թվականի փետրվարի 4-ին Էժեն Դելպորտի կողմից Ուքլում։
Միջին հեռավորությունը Արեգակից կազմում է 2,659577 ա. մ., առավելագույնը մոտենում է 2,037 ա. մ. հեռավորության վրա և հեռանում 3,2822 ա. մ.։ Արեգակի շուրջ մեկ ամբողջական պտույտ է կատարում 1584,23 երկրային օրվա ընթացքում, իր ուղեծրով շարժվելով միջինում 0,22724 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,66° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1239) Քետելետա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ստեփան Ավգերյան

Ստեփան Ավգերյան (1776, Ստամբուլ, Օսմանյան կայսրություն - 1821), հայ բանասեր։
Ծնվել է Կ. Պոլսում։ Սովորել է Հռոմի Ուրբանյան դպրոցում։
Հրատարակել է մի քանի գրքեր, ինչպես «Գրքոյկ որ կոչի սկզբունք բնական գիտութեանց» (Հռոմ, 1792) և հայատառ թուրքերեն մի շարք գրքեր։


== Աղբյուրներ ==
Մագնիսական հագեցում

Մագնիսական հագեցում, պարամագնիսական և ֆեռոմագնիսական նյութերի այն վիճակը, երբ մագնիսացվածությունը հասնում է սահմանային արժեքին (հագեցման մագնիսացվածություն) և այլևս չի փոփոխվում մագնիսացնող դաշտի լարվածության հետագա մեծացման դեպքում։ Ֆեռոմագնիսական նյութերում մագնիսացվածության սահմանային արժեքը ձեռք է բերվում այսպես կոչված տեխնիկական մագնիսացման պրոցեսների (դոմենների սահմանների շեղում, նմուշի մագնիսացման վեկտորի պտույտ մագնիսացնող դաշտի ուղղությամբ) և պարապրոցեսի (արտաքին դաշտի ուղղությամբ դասավորված սպինների թվի ավելացում հակազուգահեռ դիրքորոշում ունեցող սպինների հաշվին) ավարտման դեպքում։ Գործնականում սովորաբար ստանում են տեխնիկական մագնիսական հագեցում (20°-ի և մի քանի է-ից մինչև 10է դաշտերի դեպքում), որովհետև պարապրոցեսի իրականացման համար պահանջվում են շատ ուժեղ դաշտեր։ Պարամագնիսական նյութերում մագնիսական հագեցմանը մոտ վիճակ ձեռք է բերվում 10կէ դաշտի և 1 К ջերմաստիճանի դեպքում։
Գիշերամիզություն

Գիշերամիզություն, գիշերային անմիզապահություն, նկատվում է հատկապես երեխաների մոտ՝ քնի ժամանակ։ Հիվանդության հիմքում առավել հաճախ կենտրոնական նյարդային համակարգի միզապարկի գործունեությունը կարգավորող բաժինների գործունեության ժամանակավոր (ֆունկցիոնալ) խանգարումն է (հատկապես բնորոշ է ասթենիկ հատկանիշներով, իր ուժերին անվստահ, անկայուն բնավորությամբ որոշակի երեխաներին կամ կայուն բնավորությամբ երեխաներին)։


== Պատճառներ ==
Հիվանդության պատճառ կարող են լինել միզուղիների և ողնուղեղի միզարձակման կարգավորմանը մասնակցող բաժինների անկանոն զարգացումը, միզուղիների բորբոքային հիվանդությունները և այլն։ Գիշերային անմիզապահությունն ընդհատվում է մեծ մասամբ 12-13 տարեկանում։ Պատճառները բացահայտելու համար հարկավոր է որքան հնարավոր է վաղ հետազոտել երեխային, քանի որ չափազանց կարևոր է բուժումը վաղ հասակում սկսելը։


== Կանխարգելում ==
Գիշերամիզությունը կանխելու համար անհրաժեշտ է վաղ մանկական տարիքից մշակել կամային միզարձակման ունակություն (երեխային ստիպել քնից առաջ միզել, ինչպես նաև այդ նպատակով գիշերը նրան արթնացնել)։ Խորհուրդ չի տրվում քնելուց առաջ մեծ քանակությամբ հեղուկ ընդունել։ Կարևոր նշանակություն ունի կանոնավոր կազմակերպված օրվա ռեժիմը, հոգեկան հույզեր առաջացնող իրադրության բացառումը, ընտանեկան հանգիստ պայմանների ապահովումը, օրգանիզմի կոփումը։ Անկողինը թրջելու համար երեխային պատժելն անթույլատրելի է։


== Ծանոթագրություններ ==
Գրիգորի Կոտովսկի

Գրիգորի Իվանովիչ Կոտովսկի (ռուս.՝ Григорий Иванович Котовский, ռումիներեն՝ Grigore Kotovski, հունիսի 24, 1881(1881-06-24), Հնչեշտ, Քիշնևի շրջան, Բեսարաբյան գուբերնիա, Ռուսական կայսրություն - օգոստոսի 6, 1925(1925-08-06), Hvardiiske, Odessa Raion, Q4331468?, Ուկրաինական ԽՍՀ, ԽՍՀՄ), խորհրդային պետական և ռազմական գործիչ, Ռուսական քաղաքացիական պատերազմի մասնակից։
1915 թվականից Բեսարաբիայում ղեկավարել է զինված գյուղացիների ջոկատ։ 1917 թվականից կռվել է ռումինական ճակատում։ 1918 թվականի հունվար-մարտին եղել է Տիրասպոլի ջոկատի, 1919 թվականի հուլիսից՝ 45-րդ հրաձգային դիվիզիայի բրիգադի հրամանատար։ Ի. Ցակիրի զորախմբի կազմում մասնակցել է Դնեստրից մինչև Ժիտոմիր ռազմերթին, 1919 թվականի նոյեմբերին 45-րդ դիվիզիայի հետ՝ Պետրոգրադի պաշտպանությանը։ 1920 թվականի հունվարից, որպես հեծյալ բրիգադի հրամանատար, կռվել է հարավում, Ուկրաինայում և խորհրդա-լեհական ճակատում։ 1920 թվականի դեկտեմբերից՝ 17-րդ հեծյալ դիվիզիայի պետ։ 1921 թվականին հեծյալ զորամասերով մասնակցել է հակախորհրդային ապստամբությունների դեմ արշավանքներին։ 1921 թվականի սեպտեմբերից՝ 9-րդ հեծյալ դիվիզիայի պետ, 1922 թվականի հոկտեմբերից՝ 2-րդ հեծյալ կորպուսի հրամանատար։ Պարգևատրվել է Կարմիր դրոշի 3 շքանշանով և Հեղափոխական պատվո զենքով։ Սպանվել է 1925 թվականի օգոստոսի 6-ին՝ ոմն Մեյեր Զեյդերի կողմից։
Խորհրդային տարիներին Կոտովսկու անունով կոչել են մի շարք քաղաքներ։


== Ծանոթագրություններ ==
Սանտա Կրուզ Ուորիորս

«Սանտա Կրուզ Ուորիորս» (անգլ.՝ Santa Cruz Warriors), ամերիկյան պրոֆեսիոնալ բասկետբոլային ակումբ։ Գտնվում է Կալիֆորնիա նահանգի Սանտա Կրուզ քաղաքում և հանդես գալիս NBA Ջի լիգայի խաղաղօվկիանոսյան դիվիզիոնում։ Տնային հանդիպումները թիմն անցկացնում է «Կայզեր պերմանենտ արենա» կոչվող մարզապալատում։ Հիմնադրվել է 1995 թվականին, որպես Բասկետբոլի միջցամաքային ասոցիացիայի (CBA) ակումբ՝ կրելով «Դակոտա Վիզարդս» անվանումը։ 2001–2006 թվականներին հանդես է եկել Բասկետբոլի միջազգային ասոցիացիայում (IBA), իսկ NBA-ի զարգացման լիգային միացել է 2012 թվականին։ «Վիզարդս» անվան տակ թիմը 2 անգամ հաղթել է CBA-ի և 1-ական անգամներ IBA-ի և Ջի լիգայի առաջնությունները։
Հանդիսանում է Բասկետբոլի ազգային ասոցիացիայի «Գոլդեն սթեյթ Ուորիորսի» կրտսեր ակումբը (ֆերմա ակումբ)։


== Արտաքին հղումներ ==
Պաշտոնակա կայք(անգլ.)
Քոթիս

Քոթիս, գյուղ Արևմտյան Հայաստանում, Էրզրումի վիլայեթի Բայազետի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
1-ին գիմնազիչեսկի պուրակ (Տագանրոգ)

1-ին գիմնազիչեսկի պուրակ (ռուս.՝ 1-й гимназический сквер), պուրակ ՌԴ Ռոստովի մարզի Տագանրոգ քաղաքում։ Հիմնվել է է 1878 թվականին։ Գտնվում է Սպարտակի նրբանցքի (հիմնադրման ժամանակ` Կամպենհաուզենի Փոքր նրբանցք) մեջտեղում, մյուս կողմերից սահմանափակվում է Ֆրունզեի փողոցով և Օկտյաբրսկայա փողոցով։


== Պատմություն ==
1-ին գիմնազիչեսկի պուրակը կազմակերպվել է մանկավարժ, Տագանրոգի դասական արական գիմնազիայի տնօրեն Էդմունդ Ռուդոլֆովիչ ֆոն Ռեյտլինգերի ջանքերով 1878 թվականին Տագանրոգի դասական արական գիմնազիայի դիմաց, Կամպենհաուզենի Փոքր նրբանցքի (այսօր` Սպարտակի նրբանցք) մեջտեղում։
Քաղաքացիական պատերազմի ընթացքում գրեթե ամբողջությամբ ավերվել է, վերականգնվել է 1934 թվականին։
Պուրակը լրջորեն տուժել է Տագանրոգի օկուպացիայի տարիներին։ Պատերազմից հետո բարեկարգվել է։
Զգալի վերակառուցման պուրակը ենթարկվել է 1972-1973 թվականներին` Տագանրոգի ընդհատակյա գործիչների հիշատակին նվիրված «Երդում պատանեկությանը» հուշարձանի համար հարթակ կառուցելու կապակցությամբ։ Տարածքի Ռելիեֆի զգալի թեքությունը դեպի Ֆրունզեի փողոց վերացնելու նպատակով ստեղծվել է լայն բազմաբազուկ սանդուղք։ Կենտրոնում հարթակը շարված է մեծ սալիկներով, երկու կողմերում` ասֆալտապատ ճանապարհ է, ստեղծված են մարգագետիններ և ծաղկանոցներ։ Պուրակի վերակառուցումն իրականացվել է քաղաքի բազմաթիվ ձեռնարկությունների, բարձրագույն ուսումնական հաստատությունների ուսանողների և դպրոցների աշակերտների ուժերով։


== Ծանոթագրություններ ==
(8074) Սլեյդ

(8074) Սլեյդ (անգլ.՝ Slade), աստերոիդ աստերոիդների հիմնական գոտում։ Հայտնաբերվել է 1984 թվականի նոյեմբերի 20-ին Էդվարդ Բոուելի կողմից Պալոմարում։
Միջին հեռավորությունը Արեգակից կազմում է 2,787626 ա. մ., առավելագույնը մոտենում է 2,3679 ա. մ. հեռավորության վրա և հեռանում 3,2074 ա. մ.։ Արեգակի շուրջ մեկ ամբողջական պտույտ է կատարում 1700 երկրային օրվա ընթացքում, իր ուղեծրով շարժվելով միջինում 0,211764 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,73° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8074) Սլեյդ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Եղրևանի

Եղրևանի (լատ.՝ Syringa), յասաման, լելակ, ձիթազգիների ընտանիքի տերևաթափ թփերի կամ ծառերի ցեղ։ Հայտնի է մոտ 30, Հայաստանում՝ 2 տեսակ՝ եղրևանի սովորական (Syringa vulgaris) և եղրևանի պարսկական (Syringa persica)՝ բազմաթիվ սորտերով։ Աճեցվում է տնամերձ պարտեզներում։


== Նկարագրություն ==
Տերևները հակադիր են, ամբողջաեզր, սրածայր։ Ծաղկաբույլը հուրան է, ծաղիկները՝ մանր, բուրավետ, մանուշակագույն, վարդագույն կամ սպիտակ։ Ծաղկում է ապրիլ-մայիսին։ Պտուղը երկփեղկ տուփիկ է։ 


== Բազմացում ==
Բազմանում է սերմերով, կտրոններով և պատվաստով։ 


== Կիրառություն ==
Թարմ ծաղիկները պարունակում են եթերայուղեր (կիրառում են օծանելիքի արտադրության մեջ)։ Եղրևանին օգտագործում են գեղազարդիչ տարբեր ձևավորումներում, նաև կտրած ծաղիկներ ունենալու և վաղ ծաղկեցման համար։


== Տարավածությունը Հայաստանում ==
Հայաստանում հայտնի է 2 տեսակ՝ եղրևանի սովորական (Syringa vulgaris) և եղրևանի պարսկական (Syringa persica)՝ բազմաթիվ սորտերով։ 
Երևանի բուսաբանական այգում ստեղծվել է եղրևանու տեսակային և սորտային հարուստ հավաքածու (ավելի քան 70 անուն)։
Աստերոիդների ցանկ (214101-214200)

Աստերոիդների ցանկ (214001-214100)  • Աստերոիդների ցանկ  • Աստերոիդների ցանկ (214201-214300)
 Աստերոիդների ցանկ (214001-214100)  • Աստերոիդների ցանկ  • Աստերոիդների ցանկ (214201-214300)
RTL9

RTL9, լյուքսեմբուրգյան RTL Group մեդիահոլդինգի կողմից ստեղծված ֆրանսալեզու հեռուստաալիք։ Պատկանում է «RTL Group» և «AB Groupe» մեդիախմբերին։ Հեռարձակվում է Ֆրանսիայում, նաև հասանելի է Բելգիայում, Շվեյցարիայում և Լյուքսեմբուրգում։ Հիմնվել է 1954 թվականի հուլիսի 1-ին, եթեր է հեռարձակվում 1955 թվականի հունվարի 23-ից։


== Արտաքին հղումներ ==
Պաշտոնական կայք (Ֆրանսերեն)


== Ծանոթագրություններ ==
Բույրուխենչի

Բույրուխենչի, լեռ Փոքր Կովկաս լեռնահամակարգում, Ելիզավետպոլի նահանգի Ելիզավետպոլի գավառում։ Բարձրությունը 1380 մ է։


== Ծանոթագրություններ ==
Օբերզին

Օբերզին (գերմ.՝ Obersinn), կոմունա Գերմանիայում, Բավարիա երկրամասում։
Գտնվում է Ստորին Ֆրանկոնիա վարչական շրջանի ենթակայության ներքո։ Կոմունան գտնվում է Մայն Շպեսարտ շրջանում։ Բնակչությունը կազմում է 1007 մարդ (2010 թվականի դեկտեմբերի 31-ի տվյալներով)։ Տարածքը 11,70 կմ² է։ Խտությունը՝ 197 մարդ/կմ²։ Պաշտոնական կոդը՝ 09 6 77 169։ Փոստային ինդեքս՝ 97791։ Հեռախոսային կոդ՝ +49 9356։


== Ժողովրդագրություն ==
բնակչության աճ.


== Ծանոթագրություններ ==
Բորշչևայա (գյուղ, Նովոարխանգելսկի շրջան)

Անվան այլ կիրառումների համար տե՛ս՝ ԲորշչևայաԲորշչևայա (ուկրաիներեն՝ Борщова), գյուղ Ուկրաինայի Կիրովոգրադի մարզի Նովոարխանգելսկի շրջանում։
2001 թվականի տվյալներով Բորշչևայա գյուղում բնակվում էր 200 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բերդաց փոր

Բերդաց փոր, գավառ Մեծ Հայքի Տայք նահանգի կազմում։
Տարածվում էր միջնադարյան Բանակ (այժմ՝ Փենեք) ավանի շրջանում։ Գավառում հայտնի էր Բանակ զվարթնոցատիպ եկեղեցին։


== Տես նաև ==
Տայք
Մեծ Հայքի վարչական բաժանում


== Արտաքին հղումներ ==
Մեծ Հայքի վարչական բաժանումը


== Ծանոթագրություններ ==
Թոմ Հիթոն

Թոմաս Դևիդ Հիթոն (անգլ.՝ Thomas David Heaton, ապրիլի 15, 1986(1986-04-15), Չեստեր, Չեշիր, Անգլիա, Միացյալ Թագավորություն), ավելի հայտնի է Թոմ Հիթոն (անգլ.՝ Tom Heaton), անգլիացի ֆուտբոլիստ, Մանչեսթեր Յունայթեդի և Անգլիայի ազգային հավաքականի դարպասապահ։


== Ակումբային կարիերա ==
Ծնվել է Չեշիր կոմսությունյան Չեստեր քաղաքում։ Հիթոնն իր ֆուտբոլային կարիերան սկսել է «Ռեքսեմ» ակումբում, որտեղ նա խաղացել է թե՛ դարպասում, թե՛ դաշտի կենտրոնում։ Ավելի ուշ նա դարձել է «Մանչեսթեր Յունայթեդ»-ի ակադեմիայի սան։ «Մանչեսթեր Յունայթեդ»-ի կազմում (մինչև 17 տարեկան) անցկացրած 20 խաղերից հետո նա որպես ստաժոր պայմանագիր է կնքել «Յունայթեդ»-ի հետ 2002 թվականի հուլիսի 8-ին։ Նա 2002/03 մրցաշրջանի ընթացքում մինչև 17 տարեկան եղել է թիմի մշտական խաղացող և Անգլիայի երիտասարդական գավաթի հաղթող, չնայած այն հանգամանքին, որ ավելի քիչ առաջնային խաղացող էր, քան Լյուք Սթիլը ամբողջ գավաթի մրցումներում։ Նորամուտը նշել է պահուստային թիմի հաջորդ մրցաշրջանում, սկսած սեփական հարկի տակ հաղթանակ տանելով «Բիրմինգհեմ Սիթի»-ին (3-1) 2003 թվականի հոկտեմբերի 2-ի Պրեմիեր լիգայի պահեստային թիմին։ 2003/04 մրցաշրջանի վերջում Հիթոնը Մեծ Գավաթի եզրափակչում հիմնական կազմի փոխարինողն էր, որտեղ մանչեսթերյան դերբին էր՝ «Մանչեսթեր Յունայթեդ»-ն ընդդեմ «Մանչեսթեր Սիթի»-ի և ոչ մի խաղ չխաղալով նվաճեց հաղթողի մեդալ։


== Ելույթների վիճակագրություն ==
(ճշգրտված 2009 թվականի հոկտեմբերի 3)


== Հավաքականում ելույթների վիճակագրություն ==
2017 թվականի հունիսի 28-ի դրությամբ


== Ծանոթագրություններ ==


== Արտաքին հղումներ ==
Էջը Բըրնլի-ի պաշտոնական կայքում Archived 2015-05-14 at the Wayback Machine. (անգլ.)
Ֆուտբոլիստի վիճակագրությունը Soccerbase.com կայքում Archived 2010-04-01 at the Wayback Machine. (անգլ.)
Էջը Անգլիայի ֆուտբոլի ասոցիացիայի պաշտոնական կայքում Archived 2017-10-29 at the Wayback Machine. (անգլ.)
Պրոֆիլը transfermarkt.com կայքում(անգլ.)
Վիճակագրությունը eu-football.ru կայքում(չաշխատող հղում)
Ամստերդամի ֆոնդային բորսա

Ամստերդամի ֆոնդային բորսա, այն Ամստերդամում գոյություն ունեցող ֆոնդային բորսայի նախկին անվանումն է։ 2000 թվականի սեպտեմբերին այն միավորվեց Բրյուսելի և Փարիզի ֆոնդային բորսաներին հետ, և ձևավորվեց միասնական ընկերություն՝ Եվրոնեքսթ (Euronext) անվանմամբ, որն այժմ առավել հայտնի է որպես Եվրոնեքսթ Ամստերդամ։


== Պատմություն ==
Ամստերդամի ֆոնդային բորսան աշխարհում ամենահինն է։ Այն հիմնվել է 1602 թվականին Հոլանդական Օստ-հնդկական կազմակերպության կողմից (Verenigde Oostindische Compagnie, կամ "VOC")՝ հետագայում վերանվանվելով Ամստերդամի բորսա, առաջինն է սկսել արժեթղթերի առք ու վաճառք իրականացնել։ Բորսայի պատմության մեջ հատկանշական է 1608 թվականին հիմնված Ամստերդամի ապրանքային բորսան։ Հենց Ամստերդամի բորսայում է առաջին անգամ ներդրվել ապրանքերի օրինակներով և ձևանմուշներով առևտուրը, իսկ հետագայում արդեն սահմանվել են ապրանքների որակական նորմեր, ինչն էլ թույլ էր տալիս առևտուր իրականացնել՝ առանց ապրանքը բորսա ներկայացնելու։
Ամստերդամի բորսան առաջինն էր, որ սկսեց իրականացնել արժեթղթերով գործարքներ։ Առևտուրն իրականացվում էր Հոլանդիայի, Անգլիայի, Պորտուգալիայի պետական փոխառու պարտատոմսերով, Հոլանդական և Բրիտանական Օստ-հնդկական, իսկ ավելի ուշ՝ Վեսթ-հնդկական առևտրային ընկերության բաժնետոմսերով։ Այս բորսայում գնանշվել են ընդամենը 44 անուն արժեթղթեր։


== Ծանոթագրություններ ==
Սերգեյ Բոնդարենկո (ֆուտբոլիստ)

Սերգեյ Յուրեևիչ Բոնդարենկո (ռուս.՝ Сергей Юрьевич Бондаренко, ապրիլի 15, 1955(1955-04-15), Նախոդկա, Պրիմորիեի երկրամաս, ՌԽՖՍՀ, ԽՍՀՄ), խորհրդային ռուսական ֆուտբոլիստ, պաշտպան, մարզիչ։


== Կարիերա ==


=== Ակումբային ===
Ֆուտբոլով զբաղվել սկսել է Նախոդկա քաղաքում։ 1972 թվականին սկսել է իր կարիերան Վլադիվոստոկի «Լուչ» ակումբում։ 1978 թվականին տեղափոխվել է Լենինգրադի «Դինամո» ակումբ։ Այնտեղից տեղափոխվել է տեղական «Զենիթ», որի կազմում 1980 թվականին դարձել է Բարձրագույն լիգայի բրոնզե մեդալակիր։ 1981 թվականի ձախողված մրցաշրջանից և գլխավոր մարզիչ Յուրի Մորոզովի հետ կոնֆլիկտից հետո Սերգեյը տեղափոխվել է Տաշքենդ։ «Պախտակորի» կազմում անցկացրել է ընդհանուր առմամբ 300 խաղ։ 1992 թվականից խաղացել է «Օկեան» ակումբում, որի կազմում հանդես է եկել Բարձրագույն լիգայում։ 1993 թվականի ավարտել է կարիերան։
ԽՍՀՄ Բարձրագույն լիգայում անցկացրել է 215 խաղ՝ խփելով 2 գոլ։


=== Մարզչային ===
1996 թվականից մինչև 2001 թվականը եղել է «Օկեան» ակումբի գլխավոր մարզիչը։ 2004 թվականին հեռացել է ակումբից պայմանագրի ժամկետի ավարտվելու պատճառով։


== Ձեռքբերումներ ==
ԽՍՀՄ առաջնության բրոնզե մեդալակիր – 1980
Առաջին լիգայի արծաթե մեդալակիր – 1990


== Ծանոթագրություններ ==


== Արտաքին հղումներ ==
Ֆուտբոլիստի էջը (ռուս.) Sportbox.ru կայքում
Ֆուտբոլիստի էջը FootballFacts.ru կայքում
Պուստոշկա (գյուղ, Զախարևսկոե գյուղական բնակավայր)

Անվան այլ կիրառումների համար տե՛ս՝ ՊուստոշկաՊուստոշկա (ռուս.՝ Пустошка), գյուղ Ռուսաստանի Սմոլենսկի մարզի Ուգրանսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պլուգնաստ (կանտոն)

Պլուգնաստ (ֆր.՝ Plouguenast), Ֆրանսիայի կանտոն է, գտնվում է Բրետան շրջանում։ Կոտ դ'Արմոր դեպարտամենտի կանտոնն է։ Մտնում է Սեն Բրիյո օկրուգի մեջ։ Համաձայն 2006 թվականի մարդահամարի կանտոնի բնակչությունը 6433 մարդ էր։Կանտոնի համարը 2238 է։ Կանտոնում կա 5 կոմունա։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Էյկոզան

Էյկոզան, ալկանների դասին պատկանող օրգանական միացություն C20H42 քիմիական բանաձևով։ Այն ունի 366,319 կառուցվածքային իզոմեր։


== Հատկություններ ==
Էյկոզանին բնորոշ են գրեթե նույն ֆիզիկաքիմիական հատկությունները, որոնք որ բնորոշ են այլ ալկաններին։
Էյկոզանը անգույն բյուրեղական նյութ է (ն.պ.), քիմիապես պասիվ է, ոչ բևեռային։ Չի լուծվում ջրում, բայց լուծվում է էթանոլում, կամայական ծավալային հարաբերությամբ խառնվում է դիէթիլ եթերի հետ։ Ստեղծում է թույլ միջմոլեկուլային և Վան-դեր-Վալսյան կապեր։
Խտություն` 0,778 գ/սմ3, հալման ջերմաստիճան` 36,4 °C, եռման ջերմաստիճանը՝ 342,7 °C, տեսակարար ջերմունակություն` 463,6 Ջ/(մոլ·Կ), գոյացման էնթալպիա` −456,07 կՋ/մոլ, բեկման ցուցիչ՝ 1,4426, 150 °С-ում հագեցած գոլորշու ճնշումը հավասար է 1-ի։


== Կիրառություններ ==
Էյկոզանը գրեթե չի օգտագործվում նավթամշակման պրոցեսում, քանի որ այն ունի բարձր եռման ջերմաստիճան։ Էյկոզանի N-իզոմերը պարաֆինների հիմնական մասն է կազմում և հենց դրա պատճառով այն ազատ տեսքով քիչ է օգտագործվում, փոխարենը օգտագործվում են պարաֆինները, որոնց մի մասն էլ էյկոզանն է կազմում։


== Տես նաև ==
Տետրակոզան
Հեպտադեկան


== Ծանոթագրություններ ==


== Արտաքին հղումներ ==
Էյկոզան Archived 2015-09-23 at the Wayback Machine.
Քալաշյանի մրջնասեր բզեզ

Քալաշյանի մրջնասեր բզեզ (լատ.՝ Philomessor kalashiani), խոլևիդների ընտանիքին պատկանող միջատ։ Գրանցված է Հայաստանի Հանրապետության Կարմիր գրքում։


== Նկարագրություն ==
Երկարավուն, ձվաձև մարմնով, բաց սպիտակադեղնավուն գունավորմամբ մանր բզեզ է, որի մարմնի երկարությունը շուրջ 3 մմ է։


== Տարածվածություն ==
Հայաստանի էնդեմիկ տեսակ է։ Հայաստանում հայտնի է Տեղերը (Արագածոտնի մարզ) գյուղի շրջակայքի Արագած լեռան հարավային լանջից։


== Էկոլոգիա ==
Ապրում են լեռնային տափաստանում։ Մրջնակեր տեսակ է, հանդիպում է Messor structor Latreille տեսակի մրջնանոցում։ Բզեզների հավքը կատարվել է մայիսի վերջին հունիսի սկիզբին։


== Պահպանություն ==
Ծայրահեղ սահմանափակ արեալով հազվագույտ տեսակ է։ Բնության պահպանության միջազգային միության Կարմիր ցուցակի չափորոշիչներով գնահատվում է որպես կրիտիկական վիճակում գտնվող տեսակ։
Թվաքանակը բարձր չէ, հայտնի են եզակի նմուշներ, իսկ փոփոության միտումները բացահայտված չեն։
Սպառնացող վտանգներից է անասունների գերարածեցմամբ պայմանավորված տափաստանային էկոհամակարգերի դեգրադացումը։
Պահպանության միջոցառումներ չեն իրականացվում։


== Ծանոթագրություններ ==
Կորտոնա

Կորտոնա (իտալերեն՝ Cortona), քաղաք Իտալիայի Տոսկանա մարզի Արեցո գավառում։
Կորտոնա քաղաքը ընկած է Տրազիմենյան լճից հյուսիս, Արեցո քաղաքից հարավ-արևելք՝ Արեցոյի գավառում։
Հարևան կոմունաներն են՝ Արեցո, Կաստիլիոն Ֆորենտինո, Կաստիլիոնե դել Լագո, Չիտա դի Կաստելո, Ֆոիանո դելլա Կիանա, Լիսչանո Նիկոնե, Մոնտեպուլչանո, Սինալունգա, Տորիտա դի Սիենա, Տուորո սուլ Տրազիմենո, Ումբերտիդե։


== Պատմություն ==
Քաղաքը հիմնադրվել է էտրուսկների կողմից և եղել է այն դարաշրջանի հնագույն ու կարևոր քաղաներից մեկը, մտել է էտրուսկական միության մեջ։ Մ.թ.ա. 310 թվականին քաղաը գրավել են հռոմիացիները, հետո՝ 5-րդ դարում գոթերը։ 1325 թվականից քաղաքում տեղակայված է եպիսկոպոսի նստավայրը։


== Ժողովրդագրություն ==
Բնակչության թվաքանակի փոփոխությունները


== Տեսարժան վայրեր ==
Սուրբ Ֆրանցիսկի եկեղեցի-առաջին եկեղեցին։ Հիմնադրել են ֆրանսիացիները, Ասիզիի սահմանի մոտ։ Այնտեղ գտնվում է հայտնի հայրենակցի՝ նկարիչ Լուկա Սինիորելիի աշխատություններից մի քանիսը, նաև Ֆրա Բեատո Անջելիկոյինը։
Քաղաքի արտաքին տեսքը կազմվում է Միջնադարի և Վերածննդի դարաշրջանների տներով ու 6-րդ դարում կառուցված քաղաքային պատով։


== Հայտնի հայրենակիցներ ==
Լուկա Սինիորելի (1441—1523) — իտալացի նկարիչ ֆլորենտինական Ռենեսանսի դարաշրջանում
Պիետրո դա Կորտոնա(1596—1669) — բարոկկոյի դարաշրջանի ճարտարապետ և գեղանկարիչ
Ջինո Սեվերինի (1883—1966) — նկարիչ-ֆիտուրիստ


== Ծանոթագրություններ ==
Ֆորմոզա դու Ռիու Պրետու

Ֆորմոզա դու Ռիու Պրետու (պորտ.՝ Formosa do Rio Preto), համայնք Բրազիլիայում՝ Բաիա նահանգի կազմում։ Գտնվում է Բաիա մարզում։ Մտնում է Բառիյրաս գավառի կազմի մեջ։ Բնակչությունը կազմում է 20 381 մարդ՝ 2007 թվականի տվյալներով։ Գրավում է 16 185,171 կմ2 տարածք։ Բնակչության խտությունը՝ 1,3 մարդ/կմ2։


== Պատմություն ==
Քաղաքը հիմնադրվել է 1961 թվականին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 40.817.686,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 2.518,68 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,652 (տվյալները՝ ՄԱԿ-ի զարգացման ծրագրի)։
Փոքրիկ զինվորը (մուլտֆիլմ, 1947)

«Փոքրիկ զինվորը» (ֆր.՝ Le Petit Soldat), ֆրանսիական կարճամետրաժ մուլտֆիլմ, որը նկարահանվել է 1947 թվականին ռեժիսոր Պոլ Գրիմոյի կողմից՝ Հանս Քրիստիան Անդերսենի «Անագե տոկուն զինվորիկը» հեքիաթի հիման վրա։ Վենետիկի 9-րդ կինոփառատոնում արժանացել է մրցանակի որպես լավագույն անիմացիոն ֆիլմ (1948)։


== Սյուժե ==
Գործողությունները տեղի են ունենում խաղալիքների խանութում։ Լարովի ակրոբատը և տիկնիկ-աղջիկը միմյանց հանդեպ համակրանք են ցուցաբերում։ Բայց ամեն ինչ կործանում է պատերազմը։ Ակրոբատը հեռանում է զինվորների հետ։ Հենց բոլորը թաքնվում են տեսադաշտից, տուփից դուրս է գալիս տրոլլը և սկսում պարել աղջկա առաջ՝ փորձելով դուր գալ նրան։ Բայց աղջիկը նույնիսկ չի նայում նրա ուղղությամբ։ Այդ ժամանակ չարագործը նրան գրկում է և սկսում է պարել նրա հետ։ Որոշ ժամանակ անց ակրոբատը վերադառնում է ավերված քաղաք՝ մի ոտքից կաղալով։ Նա բարձրանում է կոտրված ցուցափեղկ, բայց այնտեղ նրան դիմավորում է տրոլը։ Նա ակրոբատի կրծքից հանում է բանալի-սիրտը, և վերջինս ընկնում է ձյան մեջ։ Խեղճին վերցնում է Ձնեմարդը և դնում թղթե նավակի մեջ՝ թողնելով, որ նավարկի գետի հոսանքով։ Հանկարծ տիկնիկ-աղջիկը տրոլից խլում է բանալի-սիրտը և վազում փրկելու իր սիրելիին։ Աղջիկը ցատկում է մի սառցակտորից մյուսի վրա՝ մոտենալով ակրոբատին։ Զուգահեռաբար ափի երկայնքով վազում է տրոլը։ Նրան հաջողվում է ձնագնդով խփել նավակին, բայց տիկնիկ-աղջիկը հասցնում է դուրս քաշել ակրոբատին և լարել նրան բանալու օգնությամբ։ Տրոլն ընկնում է ծուղակը, և ագռավները հավաքվում են նրա շուրջը։ Ուրախ ակրոբատը և տիկնիկ-աղջիկը լողում են սառցակտորի վրա։


== Ծանոթագրություններ ==


== Արտաքին հղումներ և գրականություն ==
«Փոքրիկ զինվորը»(անգլ.) ֆիլմը Internet Movie Database կայքում
William Moritz Animation // The Oxford History of World Cinema / Ed. by Geoffrey Nowell-Smith. — Oxford University Press, 1997. — P. 275. — ISBN 9780198742425
Anne E. Duggan The Fairy-Tale Film in France: Postwar Reimaginings // Fairy-Tale Films Beyond Disney: International Perspectives / Ed. by Jack Zipes, Pauline Greenhill, Kendra Magnus-Johnston. — Routledge, 2015. — P. 74. — ISBN 9781134628131
Richard Neupert Paul Grimault and the Artist-Owned Animation Studio // French Animation History. — John Wiley & Sons, 2011. — ISBN 9781444392579
Sébastien Roffat Animation et propagande: les dessins animés pendant la Seconde Guerre mondiale. — L'Harmattan, 2005. — P. 165-166. — ISBN 9782747585675
Jean-Pierre Pagliano Paul Grimault: avec un entretien et de temoignages. — L'Herminier, 1986. — P. 16-18. — ISBN 9782862440538
Sébastien Denis Le cinéma d'animation. — Armand Colin, 2011. — P. 126-128. — ISBN 9782200273460
Ralph Stephenson La Bergere et Le Ramoneur // The Animated Film. — Tantivy Press, 1973. — P. 102. — ISBN 9780498012020
Ուդմուրտսկոե Կիզեկովո

Ուդմուրտսկոե Կիզեկովո (ռուս.՝ Удмуртское Кизеково), գյուղ Ռուսաստանի Ուդմուրթական հանրապետության Ալնաշսկի շրջանի կազմում։
Բնակչությունը 2008 թվականին գրանցված տվյալներով կազմում էր 156 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պիյ-Խեմսկի կոժուն

Պիյ-Խեմսկի կոժուն (ռուս.՝ Пий-Хемский кожуун, տուվ. Бии-Хем кожуун), մունիցիպալ շրջան Ռուսաստանի Դաշնության Տիվա հանրապետությունում։
Ստեղծվել է 1975 թվականին։ Վարչական կենտրոնը՝ Տուրան։


== Աշխարհագրություն ==
Շրջանի տարածքի մակերեսը կազմում է 9200 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 11099 մարդ։ Բնակչության խտությունը կազմում էր 1,21 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Կոնստանտին Վերմիշև

Կոնստանտին Քրիստափորի Վերմիշև (նոյեմբերի 19, 1901(1901-11-19), Թիֆլիս, Ռուսական կայսրություն - դեկտեմբերի 30, 1973(1973-12-30), Երևան, Հայկական ԽՍՀ, ԽՍՀՄ), հայազգի տնտեսագետ։ Տնտեսագիտության թեկնածու (1953 թ.):  
Գրիգոր և Յուրի Վերմիշևների եղբայրը, Սեդա Վերմիշևայի հայրը։


== Կենսագրություն ==
Կոնստանտին Վերմիշևը ծնվել է 1901 թվականին Թիֆլիսում` Քրիստափոր և Վարվառա (Արղության-Դոլգոռուկայա) Վերմիշևների ընտանիքում։ 1926 թվականին ավարտել է Թիֆլիսի պոլիտեխնիկական ինստիտուտը։ 1927-1936 թվականներին աշխատել է ՀԽՍՀ ֆինժողկոմում և Ժողովրդական տնտեսության խորհրդում, 1936-1941 թվականներին Մոսկվայում եղել է Հայաստանի ներկայացուցիչ։ Հայենական պատերազմից (1941-1945) զորացրվելուց հետո աշխատել է ՀԽՍՀ ԳԱ տնտեսագիտության ինստիտուտում, 1965-1973 թվականներին` ԽՍՀՄ Պետպլանի տնտեսության և պլանավորման գիտահետազոտական բաժնի վարիչ։
Եղել է Հայաստանի թենիսի ֆեդերացիայի նախագահը, ԽՍՀՄ թենիսի ֆեդերացիայի անդամ։
Աշխատանքները վերաբերում են հանրապետության արդյունաբերության, էներգետիկայի, հանքային հումքի համալիր օգտագործման, բնապահպանության հարցերին։ Հանդես է եկել Սևանի ջրերը էներգետիկ նպատակներով օգտագործելու դեմ։


== Ընտանիք ==
Ամուսնացել է Ելենա Վերմիշևայի (Մելիք-Կարակոզովա, 1905-1985 թվականներ) հետ։ Ունեցել են երկու երեխա։ Դուստրը` Սեդա Վերմիշևան, պոետ, տնտեսագետ և հասարակական գործիչ է։


== Երկեր ==
Разданский горнохимический комбинат, Е., 1962.
Приумножение силы (Электрификация Армении в XX веке), Е., 1974.


== Ծանոթագրություններ ==
Խդրբեկ

Խդրբեկ, Իտտեյր, հայաբնակ գյուղ Մուսա լեռան հյուսիս-արևելքում։ Գյուղը տարածված է բերրի և ջրառատ վայրում։ 1913 թվականին ուներ 195 տուն (1150 շունչ) հայ բնակիչ։ Զբաղվում էին երկրագործությամբ, անասնապահությամբ, մետաքսագործությամբ։ Մշակում էին նարինջ, ձիթապտուղ։ Արտահանում էին մետաքսաթել, փայտե շերեփ-գդալներ, աղամաններ։ Գյուղում կար երկու եկեղեցի՝ կից վարժարաններով։ Խդրբեկը 1915 թվականին Մուսա լեռան ինքնապաշտպանական մարտերին մասնակցած յոթ գյուղերից մեկն էր։ 1924 թվականին, երբ կազմակերպվեց Մուսա լեռան գյուղախումբը, Խդրբեկը դարձավ նրա վարչական կենտրոնը, որտեղ նստում էր գավառապետը (ազգությամբ՝ հայ)։ 1939 թվականին, երբ Ալեքսանդրետի սանջակը հանձնվեց Թուրքիային, Խդրբեկի հայ բնակիչները գաղթեցին Սիրիա, ապա՝ Լիբանան, որտեղից նրանց զգալի մասը 1946-1947 թվականներին ներգաղթեց Արևելյան Հայաստան։
Բրոդի (գյուղ, Կոնոտոպի շրջան)

Անվան այլ կիրառումների համար տե՛ս՝ ԲրոդիԲրոդի (ուկրաիներեն՝ Броди), գյուղ Ուկրաինայի Սումիի մարզի Կոնոտոպի շրջանում։
2001 թվականի տվյալներով Բրոդի գյուղում բնակվում էր 19 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Red Hot Chili Peppers

Red Hot Chili Peppers (անգլ.՝ Կարմիր կծու չիլի բիբարներ), ամերիկյան ռոք-խումբ, հիմնված Լոս Անջելեսում 1983 թվականին վոկալիստ Էնթոնի Քիդիսի, բաս-կիթառահար Մայքլ Բէլզարիի (հայտնի է «Ֆլի» անվանումով), կիթառահար Հիլլել Սլովակի և թմբկահար Ջեք Այրոնսի կողմից։ Խումբը իր գործունեության ընթացքում վաստակել է 7 Գրեմմի մրցանակ։ 2012 թվականի դրությամբ պաշտոնապես թողարկել է 10 ստուդիական ալբոմ, 1 համերգային ալբոմ, 8 տեսաերիզ, 3 մինիալբոմ և 45 սինգլ։ Ամբողջ աշխարհում վաճառվել է խմբի ալբոմների 80 միլիոնից ավել օրինակ։ 2012 թ. ապրիլի 14-ին խմբին ավելացրել են են «Ռոք-ն-ռոլլի փոռքին սրահին»։


== Հետաքրքիր փաստեր խմբի մասին ==
1.Red Hot Chili Pappers խմբի առաջին ելույթի ժամանակ՝երբ դեռ խումբն անվանվում էր Tony Flow and The Miraculously Majestic Masters of Mayhem,վոկալիստ Էնթոնի Քիդիսը երգի փոխարեն կարդացել է անիմաստ բառաշարք,քանի որ այդ ժամանակ դեռևս չի եղել ո՛չ երաժշտություն,ո՛չբառեր՝գրված խմբի համար։
2.Խմբի նախկին անդամներից Քլիֆ Մարտինեսը գրել է երաժշտություն Drive ֆիլմի համար։
3.Խմբի անդամները կախվածություն ունեին թմրանյութերից:Ու թողարկված ալբոմներից մեկի բյուջեի կեսը մսելխ են թմրանյութեր ձեռքբերելու վրա։
4.Խմբին տանել չի կարողանում հայտնի դերասան Գրեգ Թարգինգթոնը,ով հանդես է գալիս Նիլ Համբուրգեր կեղծանվամբ:Հայտնի չէ,թե ինչու,բայց իր էքսպրոմտներում նա անընդհատ անդրադառնում է խմբին.օրինակ. -Ո՞րն է Գարրիթ Թաբմենի(ամերիկյան հայտնի աբոլիցիոնիստ և սևամոևթների իրավունքների պաշտպան) և Red Hot Chili Pappers ի տարբերությունը։ -Այն,որ Գարրիթը ստրուկների հերոսն էր,իսկ RHCPը հերոսների ստրուկը։
5.Դեյվ Նավարրոն մբի հետ ձայնագրել է ընդամենը մեկ ալբոմ։
6. «She's only 18» երգը ունի իրական պատմություն:Այն գրվել է Էնթոնի Քիդիսի և Հիզեր Քրիստիի սիրո պատմությունը հիմք ունենալով։
7.Խմբի անդամ բաս-կիթառիստ Ֆլին երաժշտություն սկսել է սովորել միայն 2008 թվականին։
8.Էնթոնի Քիդիսի հայրը թմրանյութ է վաճառել The Who և Led Zeppelin աշխարհահռչակ խմբերի երաժիշտներին։


== Սկավառակագրություն ==


=== Ստուդիական ալբոմներ ===


== Արտաքին հղումներ ==
Պաշտոնական կայք
Սկավառակագրությունը DiscAffinity.com կայքում


== Ծանոթագրություններ ==
.ai

.ai, Անգիլիայի վերին մակարդակի ազգային դոմենն է։
off.ai, com.ai, net.ai և org.ai ենթադոմեններում գրանցումը ամբողջ աշխարհի բնակչության համար բաց է, պարզ և շահավետ։ 2009 թվականի սեպտեմբերի 15–ից երկրորդ մակարդակի .ai դոմենում գրանցվելը հասանելի է բոլոր ցանկացողներին Համացանցի միջոցով։ Օրինակ, whois.ai-ում գրանցման արժեքը կազմում է $100 ԱՄՆ (գումարած $100 ԱՄՆ ոչ տեղաբնակների համար), գրանցման ժամկետը երկու տարի է։ Գրանցման գործընթացն իրականացվում է ձեռքով և տևում է մինչև երեք ամիս (մեկ ամիս երկարացվում է յուրաքանչյուր (E-mail?) նամակի, հեռախոսահամարի SMS ստուգման պատճառով)։ Երբ որ արդեն ստուգված է, որ պատվիրատուի կրեդիտ քարտի հետ կապված խնդիրներ չկան, գրանցումը կարելի է համարել հաջողված։
Դոմենային անվանումների և անգլերեն լեզվով ընդլայնումների համընկնումների (AI = Artificial Intelligence) պատճառով շատ հաճախ դոմենային տիրույթը կայքերի գրանցման համար ընտրում է թեմատիկային համապատասխան արհեստական ինտելեկտ և աշխատաոճ։


== Արտաքին հղումներ ==
IANA .ai whois տեղեկություն
Ստեպովոե (գյուղ, Նովգորոդ-Վոլինսկի շրջան)

Անվան այլ կիրառումների համար տե՛ս՝ ՍտեպովոեՍտեպովոե (ուկրաիներեն՝ Степове), գյուղ Ուկրաինայի Ժիտոմիրի մարզի Նովգորոդ-Վոլինսկի շրջանում։ Հիմնադրվել է 1994 թվականին։
2001 թվականի տվյալներով Ստեպովոե գյուղում բնակվում էր 154 մարդ։ Բնակավայրը զբաղեցնում է 0,24 կմ² տարածք։ Բնակչության խտությունը կազմում էր 641,67 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պլատոնով (Տացինսկի շրջան)

Պլատոնով (ռուս.՝ Платонов), գյուղ Ռուսաստանի Ռոստովի մարզի Տացինսկի շրջանում։ Մտնում է Երմակովսկի գյուղական համայնքի կազմի մեջ։ 
Բնակչությունը կազմում է 2 մարդ։
Տոմաշ Լեխ Բուչեկ

Տոմաշ Լեխ Բուչեկ, (, լեհ.՝ Tomasz Lech Buczek), լեհ քաղաքական գործիչ, փաստաբան, լրագրող, գրող։ Տոմաշ Լեխ Բուչեկը հանդիսանում է Կանաչների կուսակցության անդամ, Լյուբլին մարզի Կանաչների կուսակցության նախագահ, Եվրոպական Կանաչների արտաքին հարաբերությունների խմբի անդամ, Արցախ հիմնադրամի նախագահ, իրավապաշտպան։


== Քաղաքական գործունեություն ==
2020 թվականին Թոմաշ Լեխ Բուչեկը նախաձեռնություն է սկսել մարդկության դեմ գործած հանցագործությունների համար Ադրբեջանին միջազգային տրիբունալի առաջ կանգնեցնելու համար։ Նախաձեռնությունը հավաքել է մոտ 120 հազար ստորագրություն։


== Ստեղծագործություններ ==
«Հայ մոր լացը. 1988թ. Սումգայիթի ցեղասպանությունը»
«Ադրբեջանի պատերազմական հանցագործություններն ընդդեմ հայերի․ Արցախ–2020»


== Ծանոթագրություններ ==


== Արտաքին հղումներ ==
Թոմաշ Լեխ Բուչեկը դիմել է Ջո Բայդենին՝ Ադրբեջանում գտնվող հայ ռազմագերիների ազատ արձակման խնդրանքով
Ահմեդլի (այլ կիրառումներ)

Ահմեդլի, կարող է վերաբերել՝

Ահմեդլի - գյուղ Օսմանյան կայսրությունում, Տրապիզոնի վիլայեթի Գյումուշխանեի գավառում
Ահմեդլի - գետ Հայկական լեռնաշխարհում, Արաքսի ավազանում, նրա ձախակողմյան վտակ Հագարի գետի աջակողմյան օժանդակը